**PRILOG II TEHNIČKA SPECIFIKACIJA**

Poziv za dostavljanje ponuda za **NABAVKU AUTOMATIZOVANE OPREME ZA PROIZVODNJU**

Broj nabavke: 1-2025

Tehničke specifikacije sastavni su dio ovog Poziva za dostavljanje ponuda. Ponuda mora zadovoljiti sve tražene tehničke karakteristike, te obuhvatiti sve stavke iz tehničke specifikacije koje predstavljaju minimalne tehničke karakteristike.

**Ponuđači su pozvani da popune tabelu na sledećim stranicama:**

**• Kolonu 2 koju popunjava naručilac prikazuje zahtijevane specifikacije (koje se ne smiju mijenjati od strane ponuđača),**

**• Kolonu 3 treba da popuni ponuđač i treba opisati šta se nudi (na primjer, DA/NE definišući nudi li traženo iz kolone 2, ili opisati model i karakteristike ponuđenog)**

**• Kolona 4 omogućava ponuđaču da da komentare o svojoj ponuđenoj isporuci i eventualne reference na dokumentaciju.**

**Eventualna dokumentacija koja se dostavi treba jasno da označi (istakne, označi) modele koje se nude i opcije koje su uključene, ako postoje, kako bi evaluatorima bilo jasno koja je tačna konfiguracija. Ponude koje ne omogućavaju precizno identifikovanje modela i specifikacija mogu biti odbijene od strane komisije za evaluaciju.**

**Ponuda mora biti dovoljno jasna da omogući evaluatorima lako upoređivanje između zahtijevanih specifikacija i ponuđenih specifikacija.**

**Kolone 1-2 popunjava naručilac.**

**Kolone 3-4 popunjava ponuđač.**

Kako bi se ponuda smatrala valjanom, ponuđeni predmet nabave mora zadovoljiti sve što je traženo u obrascu Tehničkih specifikacija.

|  |  |  |  |
| --- | --- | --- | --- |
| 1.Broj | 2.Opis – zahtijevana specifikacija | 3.Ponuđena specifikacija  | 4.Bilješke, napomene, reference na dokumentaciju |
| 1 | **AUTOMATSKA PUNILICA SA AUTOMATSKOM ZATVARAČICOM – 1 KOMAD**Automatska punilica sa 6 mjesta za punjenje, 6 dizni. Kapacitet: 1000-1500 boca na sat. Mora biti u mogućnosti da puni okruglu bocu po uzorku od 0,25-1L.Potrebno je da punilica ima koš od 200L koji ima automatski nivokaz i da bude povezana sa pumpom i cistijernom. Punjenje mora biti automatski kontrolisano tokom rada.Materijal: inox 316. Punilica i zatvaračica se isporučuju kao monoblok.Dimenzije monobloka: dužina 2000mm x širina 1000mm x visina 2300-2500mm. Motori: energetske eikasnosti IE-3. Instalisana snaga punilice i zatvaračice ukupno 3kw.**Tank sa mješalicom: Tank (inox 316, zapremina 1000L)**Tank mora biti izrađen od inox materijala 316, zapremine 1000 litara. Mora imati mješalicu i propeler. Mješalica je namijenjena za proizvode po uzorku. Tank mora imati poklopac, kuglu za ispiranje, priključak za dovod i odvod 1 col i filtere. Takođe, mora imati nivokaz. Instalacija mora imati snagu od 0,75 kW. Količina: **4 komada.****Pumpa (colovna, prohromska)**Pumpa mora biti colovna, izrađena od prohroma. Mora da podržava transport rijetkih proizvoda, sa temperaturom medija do 60°C. Koristi se za utakanje, pretakanje i istakanje proizvoda. Potrebne su dvije pumpe – jedna za punjač, a druga za pretakanje iz tanka. Količina: **2 komada.****Cjevni razvod**Neophodno je da postoji kompletna linija funkcionalnog cjevnog razvoda, koji povezuje sve djelove opreme sa tankovima i punilicom. Neophodna je ugradnja ventila i izvođenje radova na licu mjesta. |  |  |
| 2 | **AUTOMATSKA ETIKETIRKA, AMBALAŽA OKRUGLA PO UZORKU, ETIKETA SAMOLEPLJIVA NA ROLNI:**Etiketirka mora biti prilagođena za *okruglu* bocu. Etikete se isporučuju na rolni. Potrebno je da lijepi etiketu po cijelom obimu boce kao i da podržava lijepljenje uskih etiketa i opciju lijepljenja dvije etikete - naprijed i nazad, kao i datumar. Kapacitet od 500 do 1500 na sat. Materijal: inox 304.Instalisana snaga do 1,5kw.**Transportne trake**Kako bi linija bila u potpunosti automatizovana, neophodno je da sve mašine budu povezane transportnim trakama koje čine jedinstven automatski sistem. Konstrukcija traka mora biti od prohroma**. Dužina traka: 4 metra.** |  |  |
| 3 | **AUTOMATSKI TERMO TUNEL ZA PAKOVANJE****Namjena:**Termo tunel za automatsko pakovanje robe: boca 1 litar, ½ litra i ¼ litra, kapaciteta minimum 1000 boca na sat.Potrebno je da pakuje različite modele paketa.Radni režim:Potpuno automatski rad;Podešavanje temperature preko touch panela.Način pakovanja:Sistem sa dvije folije koje se odmotavaju pomoću motora;Varenje folije se vrši peglom sa nožem (nije žica).Kapacitet i potrošnja: Minimalni kapacitet: 1000 boca/satInstalisana snaga tunela: 12kw.Na bazi 300 paketa: potrošnja do 6kw na 1h.Materijal: inox 304.Dužina: 3500mm, širina sa bočnom trakom: 2000mm, visina: 2200mm.Težina: cca 700 kg.Sistemi grijanja i ventilacije:Grijači lamelni, podijeljeni po grupama;Kompjutersko upravljanje;Ugrađena komora sa ventilatorom na izlazu iz tunela za hlađenje paketa;Sistem vazduha iz četiri strane paketa.Mogućnost korišćenja folije od 002 do 012 mikrona.Za rad su neophodni komprimovani vazduh i struja. |  |  |

Ostali uslovi nabavke:

Garancija : 1 godina;

Montaža, puštanje opreme u rad i obuka radnika ulaze u cijenu opreme.